Ministrstvo za kmetijstvo, gozdarstvo in prehrano Republike Slovenije, Dunajska cesta 22, 1000 Ljubljana (v nadaljnjem besedilu: Ministrstvo), na podlagi prvega odstavka 3. člena Uredbe o izvajanju Programa ukrepov na področju čebelarstva v Republiki Sloveniji v letih 2020–2022 (Uradni list RS, št. 78/19, 85/20, 110/20, 54/21 in 97/21; v nadaljnjem besedilu: Uredba), objavlja

#### JAVNI RAZPIS ZA UKREP SOFINANCIRANJE DIDAKTIČNIH PRIPOMOČKOV ORGANIZACIJAM ČEBELARJEV V PROGRAMSKEM LETU 2021

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je sofinanciranje nakupa didaktičnih pripomočkov organizacijam čebelarjev iz ukrepa Sofinanciranje didaktičnih pripomočkov organizacijam čebelarjev v programskem letu 2021. |
| **Razpisana sredstva:** | Višina nepovratnih sredstev, namenjena za izvajanje javnega razpisa za ukrep Sofinanciranje didaktičnih pripomočkov organizacijam čebelarjev v programskem letu 2021, znaša **50.000 eurov**. |
| Sredstva bremenijo proračunski postavki Ministrstva:* PP 140032 - Program ukrepov v čebelarstvu EU, v višini do 25.000 eurov,
* PP 140033 - Program ukrepov v čebelarstvu SLO, v višini do 25.000 eurov.

Delež prispevka Evropske unije v celotnih javnih izdatkih znaša 50% upravičenih stroškov. |
| **Vrsta javnega razpisa:** | ZAPRTI |
| **Začetek vlaganja vlog in zaključek javnega razpisa:**  | Rok za oddajo vlog na Javni razpis za ukrep sofinanciranje didaktičnih pripomočkov organizacijam čebelarjev v programskem letu 2021 (v nadaljnjem besedilu: javni razpis) začne teči z naslednjim dnem po objavi v Uradnem listu Republike Slovenije in traja do vključno 31. 7. 2021, do 23.59 ure. |
| **Obdobje upravičenosti stroškov:** | Upravičeni stroški za izplačilo dodeljenih sredstev iz tega javnega razpisa so stroški, ki so nastali od 1. 8. 2020 do 31. 7. 2021. |
| **Informacije o javnem razpisu:** | INFO točka Agencije Republike Slovenije za kmetijske trge in razvoj podeželja, Dunajska cesta 160, 1000 Ljubljana (v nadaljnjem besedilu: Agencija), Tel.: 01 580 77 92, E-mail: aktrp@gov.si |

**2. NAMEN UKREPA**

Namen ukrepa je določen v drugem odstavku 2. člena Uredbe.

**3. UPRAVIČENEC**

Upravičenec je določen v 8. členu Uredbe.

**4. POGOJI OB ODDAJI VLOGE NA JAVNI RAZPIS**

**4.1 Splošni pogoji za pridobitev javnih sredstev**

4.1.1 Pogoji za pridobitev javnih sredstev morajo biti izpolnjeni že na dan oddaje vloge. Vlagatelj lahko pridobi sredstva v okviru tega javnega razpisa samo na podlagi ene odobrene vloge.

4.1.2 Vlagatelj, ki je pravna oseba ali samostojni podjetnik posameznik, ne sme biti v stečajnem postopku, v postopku prisilne poravnave ali v postopku likvidacije. Vlagatelj, ki je fizična oseba, ne sme biti v osebnem stečaju.

4.1.3 Sredstva se ne odobrijo vlagatelju, ki je za iste upravičene stroške, kot jih navaja v vlogi za pridobitev sredstev po tem javnem razpisu, že prejel sredstva Evropske unije ali javna sredstva Republike Slovenije. V slednje se prišteva tudi javna sredstva iz naslova lokalne skupnosti. Vlagatelj mora predložiti izjavo iz Priloge 2 razpisne dokumentacije.

4.1.4 Vlagatelj mora biti imetnik transakcijskega računa v skladu s 35. členom Zakona o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446), [22/18](http://www.uradni-list.si/1/objava.jsp?sop=2018-01-0946) in [86/21](http://www.uradni-list.si/1/objava.jsp?sop=2021-01-1790) – odl. US; v nadaljnjem besedilu: ZKme-1).

**4.2 Posebni pogoji za pridobitev javnih sredstev**

4.2.1 Vlagatelj mora skladno s 14.d členom Uredbe **ob oddaji vloge** na javni razpis izpolnjevati naslednje pogoje:

* je opravil nakup didaktičnih pripomočkov, pri čemer za dokazilo o opravljenem nakupu štejeta originalni račun in dokazilo o plačilu računov na ime vlagatelja, ki se vlagatelju ne vračajo;
* je v Centralnem registru društev registriran kot čebelarsko društvo;
* izvaja dejavnost usposabljanja na področju čebelarstva;
* predloži načrt uporabe didaktičnih pripomočkov;
* nima neporavnanih zapadlih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki presega 50 eurov;
* ni v postopku zaradi insolventnosti ali postopku prisilnega prenehanja, kot jih določa zakon, ki ureja finančno poslovanje;
* ima odprt transakcijski račun za nakazilo dodeljenih sredstev v skladu z zakonom, ki ureja kmetijstvo.

4.2.2 Vlagatelj mora k vlogi (Priloga 1 razpisne dokumentacije) priložiti:

* dokazilo o izvajanju dejavnosti usposabljanja na področju čebelarstva, kot je npr. statut in veljavna pogodba o izvajanju usposabljanja, terminski plan usposabljanj, gradivo usposabljanj;
* dokazilo o številu izvedenih usposabljanj v koledarskem letu (od 1. 1. 2020 do 31. 12. 2020) pred oddajo vloge;
* dokazilo vlagatelja o številu zaposlenega kadra na dan oddaje vloge;
* izjavo vlagatelja (Priloga 2 razpisne dokumentacije);
* načrt uporabe didaktičnih pripomočkov (Priloga 3 razpisne dokumentacije);
* za vsak didaktični pripomoček tržno primerljive pisne ponudbe najmanj treh ponudnikov v skladu s 14. f členom Uredbe, original račune, dokazila o plačilu računov na ime vlagatelja ter izpolnjen obrazec Zahtevana višina sofinanciranja didaktičnih pripomočkov in seznam računov (Priloga 4 razpisne dokumentacije).

4.2.3 Vlagatelj lahko v programskem letu 2021 odda le eno vlogo za pridobitev podpore.

**5. UPRAVIČENI STROŠKI IN NAČIN SOFINANCIRANJA DIDAKTIČNIH PRIPOMOČKOV**

5.1 Upravičeni stroški za sofinanciranje nakupa didaktičnih pripomočkov so v skladu s 14.e členom Uredbe, stroški nakupa novih didaktičnih pripomočkov, in sicer:

* 3D-model povečane čebele, velikosti najmanj 1 m, z video vsebinami;
* slikovni sati z utežmi;
* anatomski modeli notranjosti čebele in posameznih delov čebeljega telesa;
* kovček/omara za didaktične pripomočke;
* preparat herbarij medovitih rastlin;
* modeli čebele, velikosti najmanj 15 cm, v tehniki tridimenzionalnega tiska.

5.2 Upravičeni stroški, za izplačilo dodeljenih sredstev iz tega javnega razpisa so stroški, ki so nastali med 1. 8. 2020 in vključno z 31. 7. 2021.

5.3 Način sofinanciranja didaktičnih pripomočkov organizacijam čebelarjev je določen v 14.f členu Uredbe.

5.4 DDV ni upravičen strošek.

**6. MERILA ZA OCENJEVANJE VLOG**

Merila za ocenjevanje vlog so določena v skladu s prvim odstavkom 14.g člena Uredbe in so podrobneje opredeljena v tem javnem razpisu:

|  |  |
| --- | --- |
| **Merila**  | Maksimalno št. točk |
| **1. ŠTEVILO IZVEDENIH USPOSABLJANJ V KOLEDARSKEM LETU PRED ODDAJO VLOGE** | **200** |
| **2. ŠTEVILO ZAPOSLENEGA KADRA NA DAN ODDAJE VLOGE**  | **90** |
| **3. ŠTEVILO LET NEPREKINJENEGA DELOVANJA ČEBELARSKE ORGANIZACIJE** | **70** |
| **SKUPAJ** | **360** |
| **VSTOPNI PRAG TOČK** | **100** |

Točkovnik:

|  |  |
| --- | --- |
| **1. ŠTEVILO IZVEDENIH USPOSABLJANJ V KOLEDARSKEM LETU PRED ODDAJO VLOGE** | Maksimalno št. točk |
| 50 – od 0 do 10 izvedenih usposabljanj v koledarskem letu pred oddajo vloge100 – od 11 do 20 izvedenih usposabljanj v koledarskem letu pred oddajo vloge150 – od 21 do 50 izvedenih usposabljanj v koledarskem letu pred oddajo vloge200 – 51 in več izvedenih usposabljanj v koledarskem letu pred oddajo vloge | **200** |

|  |  |
| --- | --- |
| **2. ŠTEVILO ZAPOSLENEGA KADRA NA DAN ODDAJE VLOGE** | Maksimalno št. točk |
| 30 – od 0 do 5 zaposlenih na dan oddaje vloge60 – od 6 do 10 zaposlenih na dan oddaje vloge90 – 11 in več zaposlenih na dan oddaje vloge | **90** |

|  |  |
| --- | --- |
| **3. ŠTEVILO LET NEPREKINJENEGA DELOVANJA ČEBELARSKE ORGANIZACIJE** | Maksimalno št. točk |
| 20 – do 5 let neprekinjenega delovanja čebelarske organizacije40 – od 6 do 15 let neprekinjenega delovanja čebelarske organizacije70 – 16 in več let neprekinjenega delovanja čebelarske organizacije | **70** |

**7. ROK IN NAČIN PRIJAVE**

7.1 Vlogo je treba poslati na obrazcu Priloge 1 razpisne dokumentacije s priporočeno pošto na naslov: Agencija RS za kmetijske trge in razvoj podeželja, Dunajska cesta 160, 1000 Ljubljana (velja poštni žig), ali vložiti v vložišču Agencije (v času uradnih ur sprejemne pisarne oz. vložišča), in sicer od naslednjega dne po objavi javnega razpisa v Uradnem listu RS do vključno 31. 7. 2021.

7.2 Vlogi mora biti priložena tudi podpisana Priloga 2 (Izjava vlagatelja), Priloga 3 (Načrt uporabe didaktičnih pripomočkov) razpisne dokumentacije.

7.3 Razpisna dokumentacija je vlagateljem na voljo od dneva objave javnega razpisa v Uradnem listu RS. Razpisna dokumentacija se objavi na osrednjem spletnem mestu državne uprave www.gov.si.

7.4 Vloge, ki niso poslane s priporočeno pošto ali vložene v vložišče Agencije (v času uradnih ur sprejemne pisarne oz. vložišča), se zavržejo.

7.5 Na ovojnici vloge morata biti razvidna datum in čas (ura, minuta) oddaje priporočene vloge na pošti, označena s strani pošte oziroma vložišča Agencije, naziv in sedež vlagatelja, ter oznaka javnega razpisa, na katerega se vloga nanaša, na način:

**Ne odpiraj – Vloga na javni razpis:**

**Sofinanciranje didaktičnih pripomočkov organizacijam čebelarjev**

**8. OBRAVNAVA VLOG IN POSTOPEK ODOBRITVE**

8.1 Obravnava vlog in postopek odobritve poteka v skladu s 30. in 31. členom Uredbe ter 50., 51. in 52. členom ZKme-1.

8.2 Pri vlogah z enakim številom točk, dodeljenih v skladu z merili določenimi v 6. poglavju tega javnega razpisa, se za določitev vrstnega reda obravnave vlog upošteva višje število dodeljenih točk pri merilu št. 1 Število izvedenih usposabljanj v koledarskem letu pred oddajo vloge.

8.3 Vloge Agencija odpira in obravnava ter zahteva odpravo pomanjkljivosti ob sočasni obravnavi vlog.

8.4 Odpiranje vlog ni javno.

8.5 Dodelitev sredstev se odobri za tiste popolne vloge, ki izpolnjujejo pogoje iz 4. poglavja tega javnega razpisa in na podlagi meril iz 6. poglavja tega javnega razpisa.

8.6 Sredstva se vlagatelju odobrijo z odločbo, ki jo izda predstojnik Agencije.

**9. OBVEZNOSTI UPRAVIČENCA**

Obveznosti upravičenca so določene v 32. členu Uredbe.

**10. OBJAVA PODATKOV**

Objava podatkov glede seznama upravičencev do sredstev je določena v 33. členu Uredbe.

**11. NADZOR IN SPREMLJANJE UKREPA**

13.1 Nadzor in spremljanje ukrepa sta določena v 34. členu Uredbe.

13.2 Prejemnik sredstev mora Agenciji, Ministrstvu, revizijskemu organu in drugim nadzornim organom omogoči kontrolo na kraju samem in dostop do dokumentacije, ki je bila podlaga za pridobitev sredstev.

**12. NEIZPOLNJEVANJE OBVEZNOSTI**

Neizpolnjevanje obveznosti in sankcije za neizpolnitev oziroma kršitev obveznosti so določene v 35. členu Uredbe.

**13. VIŠJA SILA IN IZJEMNE OKOLIŠČINE**

O višji sili in izjemnih okoliščinah mora upravičenec oziroma pooblaščena oseba obvestiti Agencijo v skladu s 7. členom Uredbe.

Dr. Jože Podgoršek

 minister